జీఎస్టీ తగ్గింపు నా చేతుల్లో లేదు :నిర్మల - Decrease of GST is Not in My Hand Says Nirmala and Refuse Respond to Manmohan Criticism - EENADU
జీఎస్టీ తగ్గింపు నా చేతుల్లో లేదు :నిర్మల
మన్మోహన్‌ వ్యాఖ్యలపై స్పందనకు నిరాకరణ
దిల్లీ: జీఎస్టీ తగ్గింపు తన చేతుల్లో లేదని, దానిపై నిర్ణయం జీఎస్టీ మండలి తీసుకుంటుందని ఆర్థిక మంత్రి నిర్మలా సీతారామన్‌ అన్నారు. ఆదివారం చెన్నైలో ఆమె మీడియాతో మాట్లాడారు. ప్రభుత్వ రంగ బ్యాంకుల విలీనంపై విలేకరులు ప్రశ్నించగా.. ''కొంత మంది బ్యాంకు ఉద్యోగులు విలీనం పట్ల అసంతృప్తి వ్యక్తం చేశారు. కానీ మేం బ్యాంకులను మూసివేయడం లేదు. ప్రస్తుతమున్న బ్యాంకులో వారు చేస్తున్న దానికి భిన్నంగా చేయమని మేం అడగడం లేదు. బ్యాంకులు పుంజుకొనేందుకు మేము వాటికి ఎక్కువ సామర్థ్యాన్ని ఇచ్చినట్లయింది."అని సీతారామన్‌ అన్నారు.
వృద్ధి రేటు ఆరేళ్ల కనిష్ఠానికి పడిపోవడంపై ఆదివారం మాజీ ప్రధాని మన్మోహన్‌ సింగ్‌ చేసిన విమర్శలపై స్పందించాలని విలేకరులు కోరగా.. నిర్మలా సీతారామన్ అందుకు నిరాకరించారు. దేశ ప్రస్తుత ఆర్థిక పరిస్థితికి మోదీ ప్రభుత్వ అసమర్థ విధానాలే కారణమని ఆదివారం ఉదయం మన్మోహన్‌ సింగ్‌ విమర్శించిన సంగతి తెలిసిందే. వృద్ధి రేటు పెరిగే అవకాశం ఉన్నా.. నిర్వహణ లోపం వల్లే ఈ దుస్థితి తలెత్తిందన్నారు. నోట్ల రద్దు, జీఎస్టీ అమలులో లోపాల ప్రభావం నుంచి దేశం ఇంకా కోలుకోలేదనేందుకు తాజా దుస్థితి నిదర్శనమని ఆరోపించారు. ఈ పరిస్థితుల్లో మోదీ సర్కారు రాజకీయాలు పట్టించుకోకుండా ఆర్థిక మేధావుల్ని సంప్రదించాలని మన్మోహన్‌ సూచించారు.
gst taggimpu naa chetullo ledu :nirmala - Decrease of GST is Not in My Hand Says Nirmala and Refuse Respond to Manmohan Criticism - EENADU
gst taggimpu naa chetullo ledu :nirmala
manmohane vyaakhyalapai spandanaku niraakarana
dilli: gst taggimpu tana chetullo ledani, daanipai nirnayam gst mandali teesukuntundani aardhika mantri nirmala seetaramanni annaru. aadivaaram chennailo aame meediatho matladaru. prabhutva ranga byaankula vileenampai vilekarulu prasninchagaa.. ''kontha mandi byaanku udyogulu vileenam patla asantrupti vyaktam chesaru. cony mem byaankulanu moosiveyadam ledu. prastutamunna byaankulo vaaru chestunna daaniki bhinnamgaa cheyamani mem adagadam ledu. byaankulu punjukonenduku memu vaatiki ekkuva saamarthyaanni ichinatlayindi."ani seetaramanni annaru.
vruddhi retu aarella kanishtaaniki padipovadampai aadivaaram maji pradhaani manmohane singe chesina vimarsalapai spandinchaalani vilekarulu koraga.. nirmala seetaraman anduku niraakarinchaaru. desha prastuta aardhika paristhitiki modii prabhutva asamartha vidhaanaale kaaranamani aadivaaram udayam manmohane singe vimarsinchina sangati telisinde. vruddhi retu perige avakaasam unna.. nirvahana lopam valle ee dusthiti talettindannaaru. notla raddu, gst amalulo lopala prabhaavam nunchi desham inka kolukoledanenduku taja dusthiti nidarsanamani aaropinchaaru. ee paristhitullo modii sarkaaru rajakeeyaalu pattinchukokunda aardhika medhaavulni sampradinchaalani manmohane suuchimchaaru.